Kedves szülők!

A linkben megosztott kis videók jól tükrözik azt, hogy központosítva mi a célja a református (és a más felekezetű) hitoktatásnak. Nem a "szentfazék" nevelés, hanem egy örök igazságokon és a Szentírásra alapozott erkölcsi és morális nevelés, tanítás. A konfliktus kezelés, családi viszony és a gyermekkor nehézségeinek megértetése nevelőként és oktatóként nekünk is feladatunk és egy kicsit túlmutatva az emberi bölcsességen, a Bibliai történetekre is alapozva tesszük mindezt. A Biblia ismerete manapság már minden kultúrkörben az alapműveltség része így ha ezzel is segíthetjük a gyermek tudásbázisának fejlesztését az iskolával összefogva, máris tettünk a jövőjéért.

Helyi lelkipásztorként arra is törekszem, hogy a gyerekek és természetesen családjaik a református közösségben is megtalálják a helyüket és érezzék magukat fontosnak, hiszen Jézusnak is fontosak voltak és ma is azok a kicsinyek - ahogy Ő mondta: "Övék a mennyek országa!"

Ezzel a szeretettel várjuk őket hittanra és azzal az elhatározással, hogy minél többet tudjanak meg arról a szeretetről, amellyel Isten a családjuk és irántuk van.

Köszönöm, hogy elolvasták soraimat.

Papp László református lelkipásztor

Áldás, Békesség